procesaur/Wiki.mk huggingface dataset:
Абдула ибн Абд ел-Муталиб

Абдула ибн Абд ел-Муталиб или Абд Алах ибн Абд ел-Муталиб (|عبدالله بن عبد المطلب‎)‎ (545-570) бил таткото на Мухамед, најважниот пророк на Исламот. Бил син на Шаиба ибн Хашим (попознат како Абдула Муталиб или Абд ел-Муталиб). Како младич се оженил со Амина бинт Вахаб , која наскоро потоа му родила син. Умрел од болест додека патувал на караван помеѓу Медина и Мека, на 25 годишна возраст.
„Абдула“ (поточно „Абд Алах“) значи „Божји слуга“ („слуга на Алах“).
1 Поврзано
* Мухамед
* Амина бинт Вахаб
* Абдула (име)
Кардиоторакална хирургија

Кардио хитрургија е поле во медицината вклучено во хируршки третман на болести кои ги напаѓаат органите внатре во тораксот (градите). Општо претставува третман на состојбите на срцето (срцева болест) и белите дробови (белодробни заболувања).
Срцевата хирургија и торакалната хирургија се одделни хируршки специјалности, но често се групираат заедно како кардиоторакална хирургија (ова важи и за Република Македонија). Срцевата хирургија општо се однесува на хирургијата на срцето и големите крвни садови, а торакалната хирургија се однесува на останитиот дел од градите. Кардиоторакален хирург извршува операции во областа и на срцевата и на торакалната хирургија.
fr:Chirurgie cardiothoracique
ru:Коронарное шунтирование
Општа хирургија

Општата хирургија, и покрај нејзиното име, е хируршка специјалност која се фокусира на абдоменалните органи како хранопроводот, стомакот, дебелото црево, црниот дроб, мочниот меур, а често и штитната жлезда, како и операции на хернија.
Специјалност (медицина)

Специјалност во медицината е гранка на медицинската наука, за разлика од општата пракса. По завршувањето на медицинско школо, лекарите или хирурзите обично го продолжуваат своето медицинско образование во специфична специјалност на медицината преку комплетирање на повеќегодишна специјализација. Докторите кои се вклучуваат во определена медицинска специјалност се наречени специјализанти.
Здравствени науки

Здравствена наука е применета наука која се занимава со здравје, а вклучува многу поддисциплини. Постојат два пристапа кон здравствената наука: проучувањето и истражувањето на човечкото тело и здравствено-поврзани предмети за да се разбере како луѓето (и животните) функционираат, и употребата на тоа знаење за подобрување на здравјето и за превенција и лекување на болести.
Здравстеното истражување се заснова на основните науки на биологија, хемија и физика како и голем број на мултидисциплинарни полиња (на пр. медицинска социологија). Некои од другите истражувачки-ориентирани научни полиња кои имаат големи придонеси во здравствената наука се алтернативно здравје, биохемија, епидемиологија и генетика.
Применетите здравствени науки исто така придонесуваат за подобро разбирање на здравјето, но во додаток се обидуват директно да го подобрат здравјето на индивидуалци и на луѓето во целина. Некои од нив се: алтернативно здравје, биомедицинско инжинерство, биотехнологија, негување, нутриција, фармакологија, фармација, јавно здравје и медицина. Провизијата на услуги за подобрување на човековот здравје се нарекува здравствена грижа.
Индустријата на здравствените науки, која е мулти-билионски бизнис сектор, е меѓусекција на животните науки и на индустриите поврзани со здравствена грижа и медицинска дијагностика.
Работничко самоуправување

Работничко самоуправување бил систем на управување со претпријатијата и другите установи во ФНРЈ (подоцна и СФРЈ) од страна на самите вработени.
Во комунистичките економии управувањето и планирањето на економијата не се одвивало според пазарни услови и со потполна автономија на економските субјекти, туку напротив, преку централизирано планирање и управување со секој деловен субјект посебно од страна на централната администрација. Ваквиот начин на управување со економијата се покажал како гломазен и неефикасен, особено во постарите комунистички општества, како СССР. Системот на работничкото самоуправување бил воведен од страна на комунистичкото раковоство на ФНРЈ со цел да се подобри ефикасноста на економијата.
На 26 јуни 1950. година бил донесен Закон за работничко управување, со кој управувањето на деловните субјекти (претпријатијата), а од 1952 и на установите, било пренесено на работничките совети.
Замената на административниот со самоуправниот систем се одвивала постапно и во неколку правци: 1) преку воспоставување на органите на работничкото самоуправување, кои постепено преземале се' повеќе функции; 2) преку постепено намалување на функциите на државните органи и укинување на некои од нив и 3) децентрализирање на надлежностите на државните органи, односно пренесување на некои функции од повисоките на пониските државни, републички па и локални органи.
Работничкото самоуправување во почетокот вовело ентузијазам кај работниците и позитивни економски ефекти, но подоцна се изобличило и станало инструмент на комунистите за наметнување на својата власт во управувањето со економијата, што конечно довело до економски колапс на економијата на СФРЈ.
Работничкото самоуправување било единствен пример во светската економска пракса кајшто сите економски субјекти во државата биле управувани од работниците и поради тоа било привлечно за теориски проучувања.
Економската теорија како еден од проблемите кои постојат при работничо самоуправување го посочува ефектот на "бесплатно возење", односно тоа што некои работници може и да не придонесуваат доволно а да бидат исто наградени поради фактот што имаат дел од сопственоста.
Анестезија

Анестезија (од грчки ''αν-''''ан-'' „без“ + ''αἲσθησις''''аистезис'' „чувство“) или опојка традионално ја означува состојбата на блокирање на секакво чувство (вклучувајќи го чувството на болка). Ова им овозможува на пациентите да одат под хируршка операција и други зафати без стресот и болката која онака би ја чувствувале. Анестезиологија претставува медицинска специјалност која ја опфаќа примената на анестезијата во хируршките и другите зафати. Лекарот кој е специјализиран за анестезиологија се нарекува анестезиолог. Зборот 'анестезија' е кованица на Оливер Вендел Хоумс во 1846 г. Друга дефиниција на истиот поим е „реверзибилен недостаток на свесност“, без разлика дали недостигот на свесност се однесува на целосно губење на свест (на пр. општ анестетик) или на дел од телото (како на пр. ’рбетен анестетик или друг нервен блок). Анестезијата се разликува од анелгезијата во блокирањето на сите чувства, не само на болката.
1 Анестезијата во популарната култура
* „Анестезија (Вадење заби)“ (англиски: ''(Anesthesia)-Pulling Teeth'') — песна на американската хеви-метал група „Металика“ (''Metallica'') од 1983 година.
Неврохирургија

Неврохирургија е хируршка дисциплина фокусирана на оние болести на централниот, периферниот нервен систем и ’рбетниот мозок кои можат да се излечат преку механичка интервенција. Лекарот кој извршува неврохирургија се нарекува неврохирург. „Мозочна хирургија“ разговорно се употребува, слично како и „ракетна наука“ за референца кон задача која бара значително знаење и вештина.
Специализацијата по Неврохирургија во Европската Унија трае од 5-6 години. Во САД специализацијата по неврохирургија е најдолга, и трае секогаш над 6 години. Во Велика Британија е 7 години. Пристапот за специализација најчесто е директен за докторите на медицина, и не се бара претходна специализација.
Македонска транскрипција на арапскиот јазик

Транскрипција (предавањето) на туѓите имиња со македонско писмо, по правило, се врши онака како што се изговараат имињата. Со изворното писмо тие се пишуваат само во научни изданија. При тоа нивните гласовни особености се прилагодуваат колку што е тоа можно кон гласовниот систем на македонскиот јазик, т.е. гласовите што ги има во македонскиот јазик се предаваат со македонски слични гласови. Тоа е случај и со арапскиот јазик, каде македонската транслитерација се стреми што подобро да ги долови оригиналните арапски гласови, или, доколку тоа не е можно, да ги замени со ним најблиски гласови од македонскиот јазик.
Во таблицата е дадена еквивалентната македонска звучност на арапските букви. Во таблицата дадени се и другите системи на романизација на арапскиот јазик за споредба.
0.1 Букви со споредба
Буква, Назив, Макед. трансл., SATTS, UNGEGN, ALA-LC, DIN, ISO, ISO/R, Калам, SAS, SM, МФА
ﺀ, хамза, ʼ, ', ; ; ; o; ; e; <!--br>(''with lengthening alif''), <!--small>treated as laam then alif usually: laa
ال, ал, AL, al, al-, al-;<!--small>When assimilation occurs: ál-, ал/ ел и др.
1 Поврзано
* Арапско писмо
* Арапски јазик
* Арапски имиња
* Граматика на арапскиот јазик
* Гласилна избувна согласка
* Кирилизација
* Транскрипција
* Македонска транскрипција на странски јазици
Пена

Пена, во постарата книжевност Тетовска Бистрица, Тетовска Река (во некои пишани извори позната и како Шарска Река.) — најголемата шарпланинска река после Вардар во Полошката Котлина. Таа е и воедно најголема вардарска притока од шарпланинските реки. Во подалечното минато била нарекувана Хтетовчица
1 Извор и устие
Извориштето на реката започнува кај месноста Чабриолица и Борислоица, на јужната страна на циркот Џинибег, на некаде околу 2.400 метри надморска висина, во ливадеста зарамнина на височина. Највисокиот извор понекогаш пресушува, додека подолниот извор е повеќесезонски.
Од нејзина десна страна, во неа се вливаат водотеците на Кривошијска и Лешничка Река. Горниот тек на реката е месно наречен Бозовска Река.
Таа тече непосредно јужно од селата Бозовце, Вешала и Бродец.
Следни други притоки на Пена се: Чепеновска, Скакалска, Караниколска, Бродечка, Пржина, Вејчка, и уште други 4 реки.
Поминувајќи низ самото средиште на Тетово, таа се спушта во полошкото поле, и кај селото Сараќино се влева во Вардар.
2 Особености
Извориштата на реката се на околу 2.500 метри надморска висина и со висинска разлика од околу 1.914 м. Реката е долга 29,7 км.
3 Значење
Пена има големе значење за градот Тетово и како симбол, а и како објект од голем економски потенцијал. Од туристичка гледна точка, реката со својот див планонски тек и прекрасни водопади, мами голем број на туристи. Од економски аспект реката е важна, бидејќи на неа се наоѓаат 4 мали хидроцентрали, од кои едната е прва хидроцентрала во Македонија.
Во 1979 година, по поројните дождови реката има надојдено и поплавено голем дел од Тетово, при што нанела големи штети.
4 Галерија
5 Поврзано
* Клисура на Пена
* Шарски хидроцентрали
* Шарпланински реки
Летни олимписки игри 1916

Летните олимписки игри коишто требале да се одржат во 1916 година не се одржале поради Првата светска војна. Но и покрај нивното неодржување, игрите се сметаат како да се одржале, па бројчено се 6-те Летни олимписки игри. Игрите требало да се одржат во Берлин. Други кандидати за одржување на игрите биле Александрија и Будимпешта, но при изборот биле поразени.
На игрите се планирале и нови „зимски“ спортови како брзо лизгање, хокеј на мраз и нордиско скијање, а се планирало да остане и дотогаш одржуваниот зимски спорт уметничко лизгање.
Игрите требало да бидат свечено отворени на Германскиот стадион кој бил граден од 1912 до 1913 година специјално за одржување на Олимписките игри.
Во 1931 година Берлин, победувајќи ја Барселона, повторно ја добил организацијата на Летните олимписки игри во 1936, кои се одржале.
Рекат

Рекат (од |ركعة) е една единица на исламската молитва, или ''намаз''. Секоја молитва се состои од различен број на рекати:
*''Сабах'' — молитва во мугри: 2 реката
*''Пладне'' — пладневна молба: 4 реката
*''Икиндија'' — попладневна молба: 4 реката
*''Акшам'' — молитва на зајдисонце: 3 реката
*''Јација'' — ноќна молитва: 4 реката
Петочната молитва (џума) се состои од 2 реката и се врши наместо ''пладне''.
1 Составни делови на рекатот
*''Текбир'' (величање на Бога)
* Молби <sup>1</sup>* Рецитирање на ''сурата Ел-Фатиха''* Рецитирање на друга сура
*''Руку'' (клањање)
* Исправување од руку
*''Сеџде'' (паѓање ничкум)
* Исправување од сеџдето
* Второ ''сеџде''* Тешехуд (сведочење) <sup>2</sup>* Теслим (поздрав) <sup>3</sup><sup>1</sup> Се врши само во првиот рекат од молитвата.<sup>2</sup> Во вториот рекат се врши само првата негова половина во 3/4-рекатска молитва како Ел-Зур(4) или Ел Магреб(3), додека во целост се врши во последниот рекат во секоја стандардна ''н''-рекатска молитва (намаз).<sup>3</sup> Се врши само во последниот рекат на молитвата.
2 Поврзано
* Намаз (молитва)
* Ислам
Изгубени (4. сезона)

Четвртата сезона од Американската серија Изгубени почна со емитувањето во САД и Канада на 31 јануари 2008 и заврши на 29 мај 2008. Четвртата сезона продолжува да ги следи авантурите на група од четириесетина луѓе кои по паѓањето на нивниот авион беа заробени на еден чуден остров на Јужниот Тихи Океан. Во светот на Изгубени, сезонава зафаќа место во времето меѓу 23 декември 2004 и 7 јануари 2005 Со доаѓањето на луѓето од бродот, меѓу преживеаниците избувнува конфликт, и се поделуваат на две групи. Првата, предводена од Џек кој верува дека луѓето од бродот ќе дојдат и ќе ги изнесат надвор од островот. А пак, другата група на преживеаници, предводени од Лок, веруваат дека штом луѓето од бродот ќе стапнат на островот, ќе ги убијат сите живи луѓе на истиот.
За сезоната беа предвидени 16 епизоди, но заради штрајкот на сценарисците во САД, беа прикажани само 14. Двете изгубени епизоди, ќе бидат надокнадени во следните две сезони, кои наместо предвидените 16 епизоди ќе имаат 17. ДВД и Блу-реј изданијата ќе бидат издадени на 9 декември 2008 под името: Изгубени: Комплетната Четврта Сезона - Проширено Искуство.
1 Содржина
1.1 Список на епизоди
Серија # = Реден број на епизодата во цела серија.
Епизода # = Реден број на епизодата во 4. сезона
Серија#, Епизода#, Наслов на епизодата, Режирано од, Напишано од, Централен карактер/и, Дата на премиерата Гледачи
Демографија

Демографија — гранка од статистиката што го проучува населението, неговата големина, составот, развитокот и неговите општи обележја, гледани, пред се, од квантитативната страна.Демографија ѓи истражува и проучува законитостите и правилностите на биолошките и миграторните движења, население, промени во демографските структури (биолошки, социо-економски и интелектуални), проучува од каков вид се тие законитости, нивното квантитативно и квалитативно делување и утврдување на мегусебните односи движење на населението со други опшествени и економски појави.
Демографијата е интердисциплинарна наука поврзана со математиката и статистиката, економијата, социологијата, медицината и епидемиологијата, психологијата, антропологијата и биологијата. Ова наука има релативно кратка историја, која интензивно започнала од 1798 година, кога е издадена книгата ''An Essay on the Principle of Population'' (''Есеј за принципипите на населението '') одТомас Малтус.
Чулимски јазик

Чулимскиот е туркиски јазик и јазик зборуван од Чулимците. Самите тие својот јазик и своето име го нарекуваат Ös. Името на јазикот е добиено од име на денес постоечко племе.
Јазикот е сличен со шорски јазик и со дијалекти на хакаски јазик и затоа некои луѓе сметаат дека тие се всушност еден јазик но луѓето што зборуваат чулимски не ја прифаќаат таа теза. Јазикот има 3 дијалекти и добиени се спрема местото каде се зборува: долен чулимски, среден чулимски и горен чулимски дијалек.
Република Конч

Република Конч е микродржава оформена како протест за сецесијата на градот Ки Вест од страна на САД на 23 април 1982. Републиката издава свои пасоши и има сопствена валута - Кончаски долар. Премиер е Денис Вордлоу.
1 Поврзано
* Список на микродржави
Летни олимписки игри 1904

Летните олимписки игри одржани во Сент Луис во 1904 година биле 3-те модерни олимписки игри. Игрите се одржале од 1 јули до 23 ноември на тогашниот стадион Френсис Филд.
За домаќин на игрите бил избран градот Чикаго, меѓутоа поради трговската изложба во Луизијана и неможноста за организирање на 2 големи настани за кратк временски периодм, игрите биле одржани во Сент Луис. Со тоа се согласил и Пјер де Кубертен и за град-домаќин бил избран градот Сент Луис.
На овие Олимписки игри била повторена грешката од игрите во Париз 4 години пред тоа. Впрочем натпреварувачите се натпреварувале и во многу невообичаени дисциплини и прикази од културата.
Игрите биле отворени на 1 јули,а тоа го сторил Дејвид Френсис.
Игрите траеле 4.5 месеци. Спортскиот официјалец Џејмс Едвард Саливен се обидел да организира секојдневни спортски настани коишто биле помешани со други спортски настани. Саливен сите спортски настани ги нарекол „олимписки“. Подоцна Меѓународниот олимписки комитет декларирал дека од нив 94 биле олимписки.
На овие Летни олимписки игри учествувале 651 спортист (645 мажи и 6 жени) од 12 земји кои се натпреварувале на 91 настан во 16 спортови.
1 Спортови
Натпреварувачите на 3-те Летни олимписки игри се одржале во 18 дисциплини во 16 спортови.
* Фудбал како демонстративен спорт
* Кошарка како демонстративен спорт
2 Учесници
На 3-те Летни олимписки игри учествувале 651 спортист од 12 земји.
* Австралија (2)
* Австрија (2)
* Канада (52)
* Куба (3)
* Франција (1)
* Германија (17)
* Велика Британија (3)
* Грција (14)
* Унгарија (4)
* Јужноафриканска Република (8)
* Швајцарија (1)
* САД (523)
3 Освоени медали
Речиси 80% од натпреварувачите на Летните олимписки игри - 1904 во Сент Луис биле од земјата- домаќин, па и игрите завршиле со нивна доминација. Резултатите коишто биле постигнати биле многу послаби од оние 4 години пред тоа.
1, САД, 79, 83, 80, 242
2, Германија, 4, 4, 5, 13
3, Куба, 4, 2, 3, 9
4, Канада, 4, 1, 1, 6
5, Унгарија, 2, 1, 1, 4
6, Велика Британија, 1, 1, 0, 2
Мешан тим, 1, 1, 0, 2
8, Грција, 1, 0, 1, 2
Швајцарија, 1, 0, 1, 2
10, Австрија, 0, 0, 1, 1
4 Надвпрешни врски
**** at
*
Список на највисоки градби

Во продолжение е списокот на 12 највисоки цврсти (бетонски) градби во светот. Во овој список не се вклучени структури кои се направени од метална решетка и/или поткрепени со сајли.
Име, Највисока точка, Година на градба, Вид на градба, Намена, Земја, Град, Забелешка, Координати
Бурџ Калифа, 828 м, 2009, Облакодер, Канцеларии, хотел, станови, Обединети Арапски Емирати, Дубаи
ЦН Тауер, 553 м, 1976, Бетонска кула, Разгледување, УХФ/ВХФ предаватели, Канада, Торонто
Останкинска кула, 540,1 м, 1967, Бетонска кула, Разгледување, УХФ/ВХФ предаватели, Русија, Москва, Обновена по пожарот од 2000. год.
Сиарс, 527,3 м, 1974, Облакодер, Канцеларии, Разгледување, УХФ/ВХФ предаватели, САД, Чикаго
Светски трговски центар, Кула 1, 526,3 м, 1973, Облакодер, Office, UHF/VHF-transmission, САД, Њујорк, урната во нападите од 11.09.2001.
Тајпеј 101, 509,2 м, 2004, Облакодер, Канцеларии, Разгледување, УХФ/ВХФ предаватели, Тајван, Тајпеј
Светски финансиски центар во Шангај, 492 м, 2008, Облакодер, Канцеларии, хотел, станови, Кина, Шангај
Бисер на Истокот, 467,9 м, 1994, Бетонска кула, Разгледување, УХФ/ВХФ предаватели, Кина, Шангај
Џон Хенкок Центар, 457,2 м, 1969, Облакодер, Канцеларии, Разгледување, УХФ/ВХФ предаватели, САД, Чикаго, ;
Петронас Кула 1, 452 м, 1998, Облакодер, Канцеларии, Разгледување, Малезија, Куала Лумпур
Петронас Кула 2, 452 м, 1998, Облакодер, Канцеларии, Разгледување, Малезија, Куала Лумпур
Емпајер Стејт Билдинг, 448,7 м, 1931, Облакодер, Канцеларии, Разгледување, УХФ/ВХФ предаватели, САД, Њујорк, Највисока градба во светот 1931—1954
Информбирото и Македонија

Информбирото во Македонија оставило силен печат во периодот по Втората светска војна, од 1948 до 1953 година.
Во периодот 1948-1963 година, кога се водеше евиденција за приврзаниците на Информбирото, во Македонија беа регистрирани 2.662 лица. Од лицата кои биле уапсени, осудени од страна на редовните и воените судови или упатувани на општествено-корисна работа, 5,42% односно 883 лица биле Македонци. Помеѓу осомничените и уапсените имаше многу истакнати личности, членови на АСНОМ, борци од НОБ и учесници во Шпанската граѓанска војна.
Помеѓу лицата кои беа репресирани како приврзаници на Резолуцијата на Информбирото се:
* Панко Брашнаров
* Павел Шатев
* Венко Марковски
* Петре Пирузе
* Владимир Полежиновски
* Богоја Фотев
* Иван Точко
* Александар Алексиев
* Трајко Мишковски
* Иван Дојчинов
* Ѓоре Велкоски
* Наум Веслиевски - Овчарот
* Кемал Аголи
* Бане Андреев
* Мино Богданов
* Бојан Зафировски
Голем дел од поддржувачите на Резолуцијата на Информбирото беа затворени во логорот на Голи Оток.
Летни олимписки игри 1900

2-те Летни олимписки игри се одржале во 1900 година во Париз, франција. Не се одржале церемониии за официјално отворање и затворање на игрите, а натпреварите започнале на 14 мај и завршиле на 28 октомври. Околу 1.000 спортисти земале учество во 19 спортови и 95 настани. на овие Олимписки игри за првпат учествувале и жените, а прва жена- олимпионик станала Шарлота Купер којашто освоила 2 златни медали. Одржувањето на натпреварите во недела наишло на големи протести од американските спортисти коишто биле главно ученици и студенти.
Голем број од освојувачите на медали ги одбиле одличјата, но им биле доделени други видови на одличја како на пр. пехари. Во мечување, Албер Робер Аја победил и во категорија на аматерите и во категорија на професионалците,а за тој подвиг бил награден со 3000 франци.
Спортовите и дисциплините како крикет, гаѓање на живи гулаби, коњички скокови во височина и далечина, пливање со пречки биле за прв и последен пат видени на Олимписките игри.
1 Изборот за град-домаќин
Уште на првиот конгрес на Меѓународниот олимписки комитет, барон Пјер де Кубертен се изјаснил дека Олимписките игри во 1900 година треба да се одржат во Париз. Но, чкеновите на МОК не можеле да чекаат 6 години, па сакале во Париз да се одржат првите модерни Олимписки игри во 1896. Но, сеоак било одлучено, а и Грците лобирале за организирање на првите Олимписки игри. И покрај финансиските проблеми Олимписките игри во Атина биле организирани,а во Париз тоа се случило 4 години подоцна.
2 Спортови
Натпреварувањата на Олимписките игри во Париз се одржале во 20 дисциплини во 19 спортови коишто биле предвидени во програмата за Олимписките игри. Подигање тегови и борење биле отфрлени, но биле додадени нови 13. Спортовите пливање и ватерполо биле посебни спортски дисциплини, а пливањето во спортски контекст е наречено ''акватика''.
3 Неофицијални спортови
Покрај погоре наведените спортови на Олимписките игри во Париз во 1900 година имало натпревари и во спортови коишто не биле официјално прифатени како олимписки од Меѓународниот олимписки комитет.
* Борба со оган
* Долга паума
* Лет со воздушен балон
* Летање на летало
* Мотоспортови по вода
* Мото-трки
* Мотоциклизам
* Натпревар со карпи
* Пукање со топ
* Риболов
* Спасување на живот
* Трка со гулаби
Како додаток на овие 71 училиште и 92 воени настани биле одржани.
4 Земји-учеснички
На Летните олимписки игри во Париз учествувале следните 24 земји:
5 Освоени медали
На Летните олимписки игри во Париз, 1900 година, за најдобрите три во секоја дисциплина се доделувале соодветно златен, сребрен и бронзен медал од првото до третото место. Ова е списокот на десетте најуспешни нации:
1, Франција (домаќин), 26, 41, 34, 101
2, САД, 19, 14, 14, 47
3, Велика Британија, 15, 6, 9, 30
4, Мешан тим, 6, 3, 3, 12
5, Швајцарија, 6, 2, 1, 9
6, Белгија, 5, 5, 5, 15
7, Германија, 4, 2, 2, 8
8, Италија, 2, 2, 0, 4
9, Австралија, 2, 0, 3, 5
10, Данска, 1, 3, 2, 6
Мишел-Ришар Делаланд

Мишел-Ришар Делаланд (|Michel-Richard de Lalande или ''fr''; – ) — плоден француски барокен композитор и оргулар кој бил еден од најважните композитори на таканаречените големи мотети (искомпонирал речиси 80). Компонирал и оркестрални свити познати како „Симфонии за кралевите вечери“ (''Simphonies pour les Soupers du Roy'') или само „Симфонии“. Делаланд компонирал и балети.
Роден е во Париз и бил современик на Жан-Батист Лили и Франсоа Купрен.
Им предавал музика на ќерките на кралот Луј XIV, и бил директор на кралската капела од 1714, па сѐ до неговата смрт во Версај во 1726.
Делаланд се смета за најголемиот француски композитор на големи мотети, вид духовни дела кои му се допаѓале на Луј XIV заради нивниот раскош и величественост. Биле компонирани за солисти, хот и релативно голем оркестар. Според традицијата, Луј XIV приредил натпревар помеѓу композиторите во кој им давал ист духовен текст и исто време за да компонираат музика. Тој самиот бил судија. Делаланд бил еден од четирите победници назначен да компонира музика за секое тримесечје од годината (другите тројца биле Никола Купје, Паскал Колас и Гијом Меноре). Делаланд го имал најважното тримесечје во годината заради Божиќните празници. Подоцна бил одговорен за сета црковна музика во текот на годината.
Делаланд оставил многу верзии на сопствените дела. Во пораните верзии Делаланд го следел францускиот барокен стил, додека во подоцнежните ревидирани верзии се гледаат италијански мелизматични делови и поголема посветеност на полифоничниот контрапункт.
Постојат барем четири збирки на негови дела, од кои секоја е со различен поглед на неговите дела, според гледиштата на луѓето кои ги правеле збирките.
Научните дела за Делаландовите композиции многу години назадувале заради недоследноста во пишувањето на неговото презиме: де Лаланд, Лаланд, ла Ланд, де ла Ланд и др. Самото негово семејство се определувало за 'Делаланд'. Во 2006 конечно бил издаден дефинитивниот „Тематски каталог на делата на Мишел-Ришар де Лаланд“ (1657-1726) (''Thematic Catalogue of the Works of Michel-Richard de Lalande (1657-1726)''), дело на истакнатиот британски музиколог Лајонел Сокинс со 752 страници кое содржи над 3.000 музички примери и подрбоности за изведба, сите изворни материјали, како и сеопфатни индекси и тематски пронаоѓачи.
Летни олимписки игри 1920

Летните олимписки игри во Антверпен се одржале во 1920 година и биле официјално седми, но фактички шести одржани олимписки игри. Тоа е поради броењето и на неодржаните Летни олимписки игри во Берлин во 1916 година. Организацијата на игрите била доделена на градот Антверпен во чест на жртвите и насилството на белгискиот народ за време на Првата светска војна. Друга можност била игрите да се одржат во Будимпешта.
Игрите не биле одржани во Берлин што требало но не се случило 4 години пред тоа како казна за земјите губитнички во Првата светска војна поради нарушувањето на светскиот мир. На таа одлука многу влијаеле и одлуките од Версајскиот договор.
Организацијата на игрите била доделена на градот Будимпешта кој во трката ги победил Амстердам и Лион, но бидејќи Австроунгарија била сојузник на Германија и била поразена во војната и таа се соочила со истата казна како и Берлин.
1 Ретроспектива
* На овие Олимписки игри за првпат била дадена Олимписка заклетва и за првпат било завеано Олимпиското знаме.
* На игрите имало итн. „зимска седмица“ во која имало натпревари во уметничко лизгање и хокеј на мраз.
* Дјук Каханамаку успеал да ја одбрани Олимписката титула на 100m во пливање освоена на Летните олимписки игри - 1912.
* Недо Нади освоил 5 златни медали во мечување.
* Шведскиот натпреварувач во срелаштво на дивеч Оскар Сван победил во тимскиот настап со што со 72 години станал најстариот освојувач на Олимписки медал на сите времиња.
* Се појавил легендарниот фински атлетичар Паво Нурми со победите на 10.000m и 8.000m, освоил злато и во тимска конкуренција и сребро на 5.000m.
* За првпат Олимписките игри биле одржани натпревари во две држави. Два финални натпревари во едрење се одржале во Холандија од едноставна причина што имало само двајца натпреварувачи, а и двајцата биле Холанѓани.
2 Спротови
2.1 Демонстративни спортови
* Корфбол
3 Земји-учеснички
На Летните олимписки игри - 1920 во Антверпен учествувале 29 нации, за една повеќе од оние во Стокхоилм во 1912 година. Германија, Австрија, Унгарија, Бугарија и Турција не учествувале бидејќи ја загубиле Првата светска војна и го нарушиле светскиот мир. Од новосоздадените држави се натпреварувале само Естонија и Чехословачка на местото од Бохемија. Кралството СХС, Бразил и Монако дебитирале на Олимписките игри, а за првпат самостојно настапил и Нов Зеланд по заедничкото учество со Австралија во 1908 и 1912 година.
4 Освојувачи на медали
1, САД, 41, 27, 27, 95
2, Шведска, 19, 20, 25, 64
3, Велика Британија, 15, 15, 13, 43
4, Финска, 15, 10, 9, 34
5, Белгија (домаќин), 14, 11, 11, 36
6, Норвешка, 13, 9, 9, 31
7, Италија, 13, 5, 5, 23
8, Франција, 9, 19, 13, 41
9, Холандија, 4, 2, 5, 11
10, Данска, 3, 9, 1, 13
5 Надворешпни врски
*
Хакаски јазик

Хакаскиот е туркиски јазик, зборуван од хакаскиот народ што воглавном живеат во Сибериска Хакаска Република или Хаказија во Русија. Народот има население од 78,500 од кои 60,168 го зборуваат хакаскиот јазик и повеќето зборуваат два јазици хакаски и руски јазик.
Јазикот е поделен во неколку дијалекти и нивните имиња потекнуваат од имиња на различни племиња: сагајски, кочаски, којбалски, белтирски и кизилски дијалект. До скоро време овие називи претставувале административни единици во републиката.
1 Пишување
Латиница:
A a, B b, C c, Ç ç, D d, Ә ә, F f, G g
I i, Į į, J j, K k, L l, M m, N n
O o, Ө ө, P p, R r, S s, Ş ş, T t
U u, V v, X x, Y y, Z z, Ь ь
Кирилица:
А а, Б б, В в, Г г, Ғ ғ, Д д, Е е, Ё ё
Ж ж, З з, И и, Й й, I i, К к, Л л, М м
Н н, Ң ң, О о, Ö ö, П п, Р р, С с, Т т
У у, Ф ф, Х х, Ц ц, Ч ч, Ш ш
Щ щ, Ъ ъ, Ы ы, Ь ь, Э э, Ю ю, Я я
2 Поврзано
* Хакази
* Хакаска азбука
Летни олимписки игри 1912

4-те Летни олимписки игри се одржале во Стокхолм во 1912 година. На овие Олимписки игри за првпат учествувале земји од сите 5 континенти симболизирани со петте круга на Олимпиското знаме. Игрите исто така биле и први по оние во Атина во 1896 година кои се одржани во релативно пократок временски период, од само еден месец, од крајот на јуни до 22 јули кога биле свечено затворени иако биле официјално прогласени за отворени на 5 мај. Медалите коишто се доделувале за најуспешните за последен пат биле цврсти позлатени. Новите олимписки медали биле позлатена сребрена постава.
Зимскиот спорт уметничко лизгање којшто бил дел од претходните Олимписки игри бил одбиен од организаторите, поради желбата за одржување на Нордиските игри.
На Олимписките игри учествувале 2407 спортисти (2359 мажи и 48 жени) од 28 земји кои се натпреварувале во 102 настани во 14 спортови.
1 Ретроспектива
* Португалскиот маратонец Франциско Лазаро умрел трчајќи на маратонот со што станал првиот натпреварувач на Олимписките игри којшто умрел трчајќи го маратонот.
* Мечот во борење, Грчко-римски стил помеќу Клајн и Асикаинен траел цели 11 часа и 40 минути што претставува најдолгиот боречки меч којшто некогаш се одржал. Клајн успеал да победи, но немал сили во финалите да победи и да го освои златниот медал. Тоа го искористил борачот Јохансон којшто го освоил златниот медал, а во претходните натпревари тој загубил од Асикаинен.
* Американецот Џим Торп победил во петобој и десетобој,но бил дисквалификуван поради прекршувањето на правилата на аматеризмот. Сепак во 1982 година, тој повторно посмртно е прогласен за победник.
* Швеѓанецот Оскар Сван станал најстариот победник на Олимписките игри, со 64 години во дисциплината пукање во елен.
* Била воведена женска конкуренција во пливање и скокови во вода.
* Шведска како домаќин одбила да се одржуваат натпревари во бокс.
* Генералот од Втората светска војна Џорџ С. Патон се натпреварувал во современ петобој.
* За првпат атлетските резултати биле електронски мерени.
* За последен пат учествувале земји коишто не биле независни.
* Британецот Арнолд Џексон на 1500m победил со само една десетинка подобар резултат од тројцата американски фаворити кои се бореле за златниот медал, но не го добиле. Оваа трка се смета дека е една од најдобрите трки на сите времиња, а со 21 година Џексон станал најмладиот олимпионик.
* За првпат учествувала Србија. Атлетичарит на 100m Душан Милошевиќ бил трет во квалификациите, а маратонецот Драгутин Томашевиќ во маратонот завршил на 37. место.
* Британецот Едварт Даглас Хорсфол освоил 2 златни медали во веслање со што станал најдобриот британски веслач до појавувањето на Стив Редгрејв.
2 Спортови
2.1 Демонстративни спортови
* Бејзбол
* Глима
3 Земји-учеснички
На Летните олимписки игри - 1912 во Стокхолм учествувале натпреварувачи од следните 28 земји:
4 Освојувачи на медали
1, САД, 25, 19, 19, 63
2, Шведска (домаќин), 24, 24, 17, 65
3, Велика Британија, 10, 15, 16, 41
4, Финска, 9, 8, 9, 26
5, Франција, 7, 4, 3, 14
6, Германија, 5, 13, 7, 25
7, Јужноафриканска Република, 4, 2, 0, 6
8, Норвешка, 4, 1, 4, 9
9, Канада, 3, 2, 3, 8
Унгарија, 3, 2, 3, 8
Месечинка

Месечинка — небесно тело кое се наоѓа на Сатурновите прстени. Претстаува астероидна месечина. Сатурновите месечинки се откриени од „Касини“. Тие се околу стотина метри во пречник и се премногу мали за да се забележат директно. Прстенот А, на Сатурн содржи илјадницви такви. Во 1997 година се откриени уште неколку месечинки на 3.000-километарски појас, на околу 130.000 км од Сатурновиот центар. До сега се забележани преку 150 месечинки.''Местоположба на првите четири забележани месечинки''
Пан (месечина)

Пан е месечина на Сатурн, наречена по старогрчкиот бог Пан. Откриен е од Марк Шолтер во 1990 год. при анализа на снимки снимени од Војаџер 2. Пан лежи во Енкеовата пукнатина.
1 Поврзано
* астероидотт 4450 Пан.
Дафнис (месечина)

Дафнис е месечина на Сатурн. познат е и под името Сатурн 35. При откривањето му е дадено привремениот назив S/2005 S 1.. Дафнис се наоѓа во орбитата на Сатурновите прстени во прстенот А. Го носи името на Дафнис, поет-овчар од древногрчката митологија.
Откритието на месечината е дело на Каролин Порко и екипата по истражувањети на Касини-Хајгенс на 6 мај 2005 г. За првпат е снимен на 1 мај 2005 г. На снимките од 2 мај му е потврден полупречник од приближно 7 км.
Атлас (месечина)

Атлас е месечина на Сатурн. Познат е и под името Сатурн 15. При откривањето му е дадено привремениот назив1980 S 28. Сегашното име го добива во 1983 год., кога е наречен по старогрчкиот херој Атлас.
За Атлас се смета дека е пастирска месечина на прстен А на Сатурн.
1 Галерија
Џои (ТВ-серија)

Џои (|Joey) — американска комична телевизиска серија во која главниот лик е толкуван од глумецот Мет Лебланк, кој ја повторува својата улога на Џои Трибијани од серијата ''Пријатели''. Оваа серија премиерно се прикажа на американската телевизиска програма NBC на 9 септември 2004, во иститиот ден и време во кое поранешната серија Пријатели се прикажуваше. Оваа серија беше прекината со емитување во мај 2006 од страна на NBC, а остатокот од епизодите не беа прикажани.
Прометеј (месечина)

Прометеј — месечина на Сатурн, откриена во 1980 година на снимки снимени од „Војаџер 1“, кој го носи името на титанот Прометеј од староеленската митологија. Дадено му е привременото име 1980 S 27 во 1985 год. за да биде востановено во ''Прометеј''. Како алтернатива се користи и името Сатурн 16.
Месечината е со неправилна форма, размерите му се 148 на 100 на 68 км. На површината има неколку гребени и долини, како и мноштво кратери со пречник околу 20 км. Иако има помалку кратери отколку на соседните Пандора, Епиметеј и Јанус. Поради ниската густина и високото албедо целата површината е лед и има ретка структура.
Прометеј е пастирска месечина, и се наоѓа во внатрешната страна на F-прстенот. Снимките на Касини покажуваат, дека гравитацијата на месечината е забележителна и дека месечината зема материјал од прстенот.
1 Поврзано
* астероидот 1809 Прометеј.
2 Галерија
Караимски јазик

Караимски јазик — туркиски јазик со големо хебрејско влијание на сличен начин како со јидиш и ладино. Се зборува од кримските Караими — етнички еврејски староседелци на Крим, Литванија, Полска и западна Украина. Има малку активни говорници. Поделен е на три дијалекти: кримски, тракајско-вилнушки и лутско-халички.
Драга непријателка

Драга непријателка (шпански јазик: Querida Enemiga) е
мексиканска теленовела. творци на серијата се Пабло Сиера и Ерика Јохансон, истите кои ја направија и серијата Двете Лица на Ана. Серијата во Мексико покажа солидни резултати во терминот во кој беше прикажувана. Во главните улоги се појавуваат Ана Лајевска, Габриел Сото, Кармен Бецера и Марија Рубио.
1 Синопсис
Лорена и Сара израснале заедно во сиропиталиште и се сакаат како сестри, но се многу различни. Лорена сонува да создаде фамилија и она што најмногу го сака е да готви. Сара е материјалистка, секогаш живеела во сиромаштија која се живее во сиропиталиштето и нејзината амбиција е поголема од нејзините бескруполозни идеи. Лорена сонува да биде успешна во кулинарството; еден ден се збогува со калуѓерките за да оди да учи кулинарска школа во Град Мексико. Тој ист ден, чесната мајка открива дека Сара ги украдила парите од сиропиталиштето и спротивставувајќи и се таа умира од срцев удар. Сара бега со Чало, нејзиниот љубовник и соучесник, крадејќи го своето досие и она на Лорена. Кога ги чита, таа открива дека Лорена била оставена во сиропиталиштето без причина од баба и, милионерката Ортенсија Армендарис. Првата реакција е да ја открие Лорена, за да и помогне да се справи против баба си и да се бори за правата, но после се откажува и решава да го замени местото и во гастрономската империја на семејството Армедарис. Далеку од сето тоа, Лорена наоѓа работа во истата фирма како помошник готвачка. Се запознава со Алонсо, млад лекар, во кој се вљубува и после извесно време му станува девојка. Но, Сара нема да се откаже, додека не ја радели Лорена од Алонсо. Ортенсија, од своја страна, се бори со сите средства за да ги избегне средбите на лошо кои им причинила на блиските луѓе. Кога Лорена ги открива интригите на Сара, си дава сметка, дека всушност никогаш не ја познавала вистинската, која ја сакала како сестра. Сред страдањето таа ќе открие нова надеж во лицето на тој човек, од кого најмалку очекувала, дека може да ја сака.
2 Улоги
* Карактеризација на ликовите
Глумци Ликови
Ана Лајевска, Лорена де ла Круз
Габриел Сото, Алонсо Угарте
Кармен Бецера, Сара де ла Круз
Марија Рубио, Хортенсија Армендариз
Мигел Анхел Биаџо, Чало Караско
Хорхе Аравена, Ернесто Мендиола
Луис Хавиер, Хаиме
Луз Марија Херез, Барбара
3 Драга непријателка на Балканот
* Бугарија: Диема Фемили
* Хрватска: ХРТ
Летни олимписки игри 1924

8- те Летни олимписки игри се одржале во Париз во 1924 година. Градот Париз бил избран по вторпат за домаќин на Летните олимписки игри по 1900, а во конкуренција биле ои градовите Амстердам, Берлин, Лос Анџелес, Рио Де Жанеиро и Рим.
Трошоците на игрите биле проценети на 10.000.000 франци, а според некоја потврда вкупниот износ изнесувал 5.496.610 франци. Се знае и дека за време на одржувањето на игрите во Париз пристигнале околу 60.000 луѓе.
1 Ретроспектива
* Церемонијата на свечено отворање се одржала на Олимпискиот стадион Ив ду Маноа со капацитет од 4- те 45.000 гледачи.
* 8-те Летни олимписки игри се последни организирани од Пјер де Кубертен како претседател на Меѓународниот олимписки комитет.
* „Летечките Финци“ доминирале на долгите атлетскји поатеки, а Британците и Американците на пократките. Паво Нурми победил во трките на 1500m и 5000m и крос- кантри трката. Виле Ритола победил во трките на 10000m и 3000m со пречки, а завршил втор во трката на 5000m и крос- кантри трката. Албин Стенрус победил во маратонот, додека финскиот тим (Нурми и Ритола) победиле во тимската трка на 3000m со пречки и крос- кантри тимската трка.
* Британецот Харолд Абрахамс победил на 100m, а неговите сонародници Ерик Лидел на 400m и Даглас Лов на 800m.
* Должината на маратонската трка била утврдена на 42.195 км што е трчана на Летните олимписки игри - 1908 во Лондон.
* Пливачот Џони Вајсмилер освоил 3 златни медали во пливање и бронза во ватерполо.
* Мечувачот Рожер Дукре од Франција освоил 5 медали од кои 3 биле златни.
* Во гимнастичките натпревари во машка конкуренција дури 24 натпреварувачи биле оценети со 10. Од нив 23 во качување по јаже, а гимнастичарот Алберт Сегвин покрај оценката 10 во качување со јаже, бил единствен којшто добил десетка во друга дисциплина, прескок на страна.
* Ирска за првпат на Олимписките игри учествувала како независна држава.
* За првпат било употребено Олимпиското мото "Citius, Altius, Fortius" (побрзо, Повисоко, Посилно).
* За првпат за Олимписките игри се изградило Олимписко село.
2 Спортови
2.1 Демонстрациони спортови
* Баскиска пелота
* Кано
* Игри со паума
* Кан
* Сават
3 Земји-учеснички
На Олимписките игри во Париз во 1924 година се натпреварувале спортисти од 44 земји. Германија повторно отсуствувала, а не ни била поканета од Меѓународниот олимписки комитет. Дебитанти на Олимписките игри биле Еквадор, Хаити, Ирска, Литванија, Филипини и Уругвај. Дебитанти на Летните олимписки игри биле и Латвија и Полска, но не и дебитанти на Олимписките игри воопшто бидејќи учествувале на Зимските олимписки игри - 1924 во Шамони.
4 Освојувачи на медали
1, САД, 45, 27, 27, 99
2, Финска, 14, 13, 10, 37
3, Франција (домаќин), 13, 15, 10, 38
4, Велика Британија, 29, 13, 12, 54
5, Италија, 18, 3, 5, 26
6, Швајцарија, 7, 8, 10, 25
7, Норвешка, 5, 2, 3, 10
8, Шведска, 4, 13, 12, 29
9, Холандија, 4, 1, 5, 10
10, Белгија, 3, 7, 3, 13
Карачајско-балкарски јазик

Карачајско-балкарски јазик — туркиски јазик кој го говорат Карачајците и Балкарците. Поделен е во два дијалекта: карачајски и балкарски. Застапен е во руските републики Кабардино-Балкарија и Карачаево-Черкесија. Се пишува со кирилица и се говори од околу 400 000 луѓе.
1 Азбука
Современа азбука:
А а, Б б, В в, Г г, Гъ гъ, Д д, Дж дж, Е е
Ё ё, Ж ж, З з, И и, Й й, К к, Къ къ, Л л
М м, Н н, Нг нг, Нъ нъ, О о, П п, Р р, С с
Т т, У у, Ў ў, ý, Ф ф, Х х, Ц ц, Ч ч
Ш ш, Щ щ, ъ, Ы ы, ь, Э э, Ю ю, Я я
Шорски јазик

Шорски јазик — туркиски јазик. Јазикот го зборуваат околу 10.000 луѓе во областа Кемерово во Русија. Јазикот не го зборуваат сите етнички Шорци, и бројот на говорници опаѓа со тек на време. Денес, јазикот се учи во Кемерово државен универзитет. Во шорскиот јаизик голем број на зборови имаат монголски корени , но исто така има и руски зборови. Има два главни дијалекта мрасу и кондома дијалект.
1 Современа азбука
А а, Б б, В в, Г г, Ғ ғ, Д д, Е е, Ё ё
Ж ж, З з, И и, Й й, К к, Қ қ, Л л, М м
Н н, Ң ң, О о, П п, Р р, С с, Т т
У у, Ф ф, Х х, Ц ц, Ч ч, Ш ш, Щ щ
Ъ ъ, Ы ы, Ь ь, Э э, Ю ю, Я я
2 Поврзано
* Шори
* Шорска азбука
* Туркиски јазици
Македонска алијанса за европска интеграција

Македонската алијанса за европска интеграција — политичка партија на македонското малцинство во Албанија создадена на 30 октомври 2004 година во Тирана како прва македонска партија во Албанија што ќе се грижи за положбата и правата на Македонците во Албанија. На 24 април 2009, по 4 години од основањето на партијата, бил одржан нејзиниот прв конгрес. За нејзин прв водач е избран Едмонд Темелко.
1 Поврзано
* Македонци во Албанија
* Мала Преспа
* Голо Брдо
Рикардо Кака

Рикардо Изексон дос Сантос Лејте (|Ricardo Izecson dos Santos Leite) (се чита: ''Рикарду Изексон душ Сантуш Лејчи'') (роден на во Бразилија), подобро познат како Кака, — бразилски фудбалер кој игра во американската МЛС за Орландо Сити, и е поранешен член на бразилската фудбалска репрезентација.
Кака ja започна својата фудбалска кариера на возраст од осум години, кога тој почна да игра за еден локален клуб. Како дете, тој, исто така, играл тенис, и тоа не беше сè додека тој се пресели во Саун Пауло и го потпиша својот прв професионален договор со клубот, на возраст од 15 години, со што целосно се фокусира на фудбалот. Во 2003 година, тој се приклучи на италијанскиот клуб Милан за сума од 8,5 милиони евра. Во Милан, Кака го доживеа свите најблескави моменти во кариерата освојувајќи ја Серија А и Лигата на Шампионите, а во 2007 година тој беше прогласен за играч на годината и ја доби ''Ballon d'Or'' наградата. По неговиот успех со Милан, Кака се приклучи на Реал Мадрид за обесштетување од 65 милиони евра. Во тоа време, тоа е втор најскап фудбалски трансфер во надомест во евра зад 75 милионскиот трансфер за Зинедин Зидан. По четири сезони во Шпанија, тој се врати во Милано на само една сезона во 2013 година, постигнувајќи го својот 100-ти гол за клубот. На крајот на сезоната 2013-14, тој се пресели во МЛС лигата во тимот на Орландо, но првично се врати во својот поранешен бразилски клуб Саун Пауло на позајмица. Во 2015 година, тој постигна гол на своето деби на МЛС за Орландо; кој подоцна беше вклучен во списокот за МЛС Ол-стар натпреварот во 2015 година, каде што тој беше прогласен за најкорисен играч.
На репрезентативно ниво, Кака го направи своето деби за репрезентацијата на Бразил во 2002 година, и беше избран во победничкиот состав за Светското првенство во истата година, како и за Светското Првенство во 2006 и 2010 година. Тој исто така беше член на победничката бразилската репрезентација на Купот на Конфедерации во 2005 година и 2009 година каде што ја освои и наградата златна топка на турнирот во 2009 година, како најдобар играч на првенството.
Во прилог на неговиот придонес на теренот, Кака е познат за неговата хуманитарна работа. Во 2004 година, тој стана најмладиот назначен амбасадор на ОН за Светската програма за храна. За неговиот придонес во и надвор од теренот, Кака беше именуван во '' Време ''100 списокот на највлијателни луѓе во светот во 2008 и 2009 година. Кака беше првиот спортист да собере 10 милиони следбеници на Twitter.
Кака во моментов е најплатен играч во МЛС лигата, со вкупна заработка од 7.167.500 долари бруто, односно 6,6 милиони основна плата.
Орална и максилофацијална хирургија

Орална и максилофацијална хирургија е хируршка специјалност за корегирање на широк спектар на болести, повреди и дефекти на главата, вратот, лицето, вилицата и на тврдите и меки ткива на оралниот (усниот) и максилофацијалниот (лице и вилица) регион. Препознаена е како меѓународна хируршка специјалност.
Тофански јазик

Тофанскиот е туркиски јазик. Јазикот се зборува во областа Иркутск во Русија и има многу малку активни говорници- околу 30 луѓе. Тофанскиот е сличен со туванскиот јазик и голем број сличности се делат помеѓу овие јазици и нивните дијалекти.
1 Правопис
А а, Б б, В в, Г г, Ғ ғ, Д д, Е е, Ә ә
Ё ё, Ж ж, З з, И и, I i, Й й, К к, Қ қ
Л л, М м, Н н, Ң ң, О о, Ө ө, П п, Р р
С с, Т т, У у, Ү ү, Ф ф, Х х, Һ һ, Ц ц
Ч ч, Ш ш, Щ щ, ъ, Ы ы, ь, Э э
Ю ю, Я я
КК Пелистер

КК Пелистер — македонски кошаркарски клуб со седиште во Битола. Клубот се натпреварува во Првата македонска кошаркарска лига.
1 Историја
Клубот бил основан во 1992 година во Битола. Првично, клубот бил познат под името КК Младост Металец, име кое го користел до 1996 година.
По сезоната 2008/09, спонзорот Свислајон, со кој клубот ги имал своите најдобри сезони, го напуштил Пелистер.
Пелистер бил унапреден во Првата лига преку вајлд карта за сезоната 2016/17. Во таа сезона Пелистер отпаднал од лигата, но повторно поради проширување на лигата за сезоната 2017/18, тој пак добил прволигашки статус.
1.1 Успеси
Успесите на клубот Пелистер се:
*Финалист на Купот на Македонија - 2009
*Полуфиналист на Купот - 2008
*Полуфиналист во разигрувањето на Првата македонска лига - 2006, 2007 и 2009.
1.2 Историја на клупското име
*1992—1996: КК Младост Металец
*1996—2003: КК Пелистер
*2003—2004: КК Пелистер Мултитекс*2004-2006: КК Пелистер
*2006—2009: КК Свислајон Пелистер
*2009-2011: КК Пелистер
*2011-2014: КК Пелистер Спорт
*2014-....: КК Пелистер
2 Состав 2023/24
Извор:
+, Играчи
Александар Костоски
Дарко Најдовски
Бојан Стојановски
Амар Хот
Иван Сапунџиев
Андреј Магдевски
Андреј Маслинко
Лука Стојановски
Димитар Сердаров
Јуре Планиниќ
Кристијан Елисон Банди
Малком Александер Бернард
Стефан Мијовиќ
3 Поважни кошаркарски имиња
* Ѓорѓи Анакиевски
* Милан Андоновиќ
* Петар Апцев
* Бојан Атанасовски
* Димитар Баснарков
* Срѓан Вокиќ
* Богдан Вукадиновиќ
* Никола Вукасовиќ
* Воислав Гојниќ
* Мико Голубовиќ
* Борче Даскаловски
* Ренато Димитриевски
* Роберт Димитриевски
* Владимир Дујовиќ
* Благојче Ѓоргиевски
* Дејан Ѓокиќ
* Даниел Захариевски
* Страхиња Згорњанин
* Димитар Илиевски
* Благојче Ѓоргиевски
* Славиша Јанески
* Ѓорѓе Јовановиќ
* Бошко Јововиќ
* Александар Калањ
* Димитар Караџовски
* Никола Косановиќ
* Виктор Крстевски
* Џастин Лабој
* Дејан Микиќ
* Даниел Милановски
* Милан Миљковиќ
* Бранко Мирковиќ
* Томислав Николовски
* Зоран Петковски
* Миљан Петровиќ
* Марјан Петровски
* Бојан Поповиќ
* Миљан Радисављевиќ
* Никола Ражиќ
* Данило Савовиќ
* Балаш Сањин
* Владимир Сатариќ
* Младен Симеуновиќ
* Срѓан Станковиќ
* Александар Стефановски
* Андреа Стојановски
* Ѓорѓи Талевски
* Мартин Талевски
* Игор Трајковски
* Александар Хелд
* Марко Цакаревиќ
* Александар Штурановиќ
Извор:
4 Поврзано
* Втора македонска кошаркарска лига
* Прва македонска кошаркарска лига
* Куп на Македонија
* Македонска кошаркарска федерација
* Спорт во Битола
* Кошарка во Македонија
Хорасански туркиски јазик

Хорасанскиот туркиски јазик (تركي خراساني / Turki Khorasani) e туркиски јазик и зборуван во областа Хорасан во Иран. Поголем број на говорниците на овој јазик се двојазични, односно зборуваат хорасански туркиски јазик и персиски јазик.
1 Гласови
1.1 Согласки
+Хорасански согласки
, лабијални, алвеоларни, непчани, меконепчани, увуларни, глотални
експлозивни
африкативни
врикативни
носни
латерални
апроксимантни